قاموسونه ټکی کام

قاموسونه يا . د انټرنټ پر مټ د پښتو دوه ژبنيو سيندونو يوه پروژه ده. د دغې پروژې موخه د پښتو د چاپ شويو سيندونو راټولېدنه او په گڼياليزه يا ډېجېټال بڼه خپرونه ده. دم مهال دا پروژه په پښتو ژبه ۵۰ چاپ شوي او ناچاپه سيندونه پرليکه کړي او همداراز يې د پښتو ژبې د ۱۰۰۰۰ لنډيو يو توکبنسټ پرليکه کړی. آرپوهه قاموسونه د عربي ژبې د لغت قاموس نه ترکيب شوې پښتو بڼه ده. دا يو جمع نوم دی او د سيندونو په مانا دی. تاريخ د قاموسونو د پروژې بنسټ په ۲۰۰۳ ز. کال کې د يوه افغان زده کړيال احمد ولي اڅکزي لخوا ايښودل شوی. په پيل کې د دې پروژې موخه په پښتو ژبه د دوه ژبنيو قاموسونو راټولېدنه او د انټرنټ پر مخ خپرېدنه وه. خو بيا وروسته يې د انټرنټ پر مټ د پښتو ژبې د دوه ژبنيو قاموسونو د راټولولو، گڼياليزولو، د وړيا سرچينې ساوترې په توگه د دودولو تر څنگ په انټرنټ کې د پښتو قاموسونو د خپرېدو د رښتو ترلاسه کول او د نوؤ قاموسونو جوړېدل هم خپلې اهمې موخې وټاکلې. د قاموسونو وېبپاڼه چې شپول يې . دی د لومړي ځل لپاره په ۲۰۰۳ ز. کال کې د يو آلمان مېشتي پښتون، احمد ولي اڅکزي لخوا ثبت شو. د دې پروژې لومړنۍ وېبپاڼه د يوه بل افغان زده کړيال سيد مصطفی سادات لخوا ډيزاين شوه. سيد مصطفی سادات په ۲۰۰۴ ز. کال کې د قاموسونو د پروژې غړی شو او د احمد ولي اڅکزي سره يې د وېبپاڼې په سمبالښت کې خپله لويه ونډه ترسره کړې. د قاموسونو د وېبپاڼې لومړنی سيند يو انگرېزي - پښتو دوه ژبنی سيند ؤ چې د پورته نومېدلو افغانانو لخوا په ۲۰۰۴ ز. کال کې پرليکه شو او په دې توگه د انټرنټ پر مخ د انگرېزي - پښتو د لومړني پرليکه قاموس وياړ يې خپل کړی. د ۲۰۰۵ ز. کال د سېپتمبر په ۸مه، د قاموسونو د پروژې په نوښت د لومړي ځل لپاره د انگرېزي-پښتو سيند د ساوترې په بڼه پرليکه شو، چې بيا گڼ شمېر افغانانو د بې ليکه سيند په ډول خپل کمپيوټر کې نصب کړ او تر دې دمه يې کاروي. د وړيا سرچينې همدې ساوترې د ونډوز چليز غونډال لپاره جوړ شوی و. چې د دې جوړښت د پروگرامنگ تر شا، په برتانيه کې مېشت د يو افغان زده کړيال اجمل حمزه لوی لاس درلود. شته قاموسونه په قاموسونه ټکی کام اوسمهال۵۲ قاموسونه شته چی په لاندی ډول دي انگرېزي ـ پښتو د علومو اکاډمي کابل انگرېزي ـ پښتو د سياسي لغتونو قاموس انگرېزي ـ پښتو د شمېرپوهنې قاموس انگریزي -پښتو کمپیوټري قاموس وحیدالله کلیم انگرېزي ـ پښتو کمپيوټري قاموس عمر منصور انصاري ايسپرانتو ـ پښتو اېټالوي ـ پښتو پورتگالي ـ پښتو پښتو ـ اردو پښتو ـ انگرېزي احمدولي اڅکزی پښتو ـ انگرېزي کمپيوټري قاموسوحیدالله کلیم پښتو ـ انگرېزي کمپيوټري قاموس عمر منصور انصاري پښتو ـ ايسپرانتو پښتو ـ اېټالوي پښتو ـ پورتگالي پښتو ـ پښتو تشريحي قاموس د علومو اکاډمۍ کابل پښتو ـ پښتو درياب قلندر مومند پښتو ـ پښتو زاهد قاموس عبدالقيوم زاهد مشواڼی، دانش خپرندويه ټولنه پښتو ـ ترکي پښتو ـ جرمني احمدولي اڅکزی پښتو ـ جرمني کمپيوټري قاموس احمدولي اڅکزی پښتو ـ چينايي پښتو ـ دري د علومو اکاډمي کابل، سمون او زياتونې رحمت آريا پښتو ـ روسي پښتو ـ سوېډني پښتو ـ عربي پښتو ـ فرانسوي ډاکټر محمد اکبر وردک ستايلی او حبيب کبير پښتو ـ هسپانوي پښتو ـ ډنمارکي پښتو انگرېزي د علومو اکاډمۍ کابل پښتو نيو لوجزمونه استاد مجاور احمد زيار جاپاني ـ پښتو جرمني ـ پښتو جرمني ـ پښتو احمدولي اڅکزی جرمني ـ پښتو حکيم الله نورزی چينايي ـ پښتو چېک ـ پښتو روسي ـ پښتو سانسکرت ـ پښتو سوېډني ـ پښتو عبراني ـ پښتو عربي ـ پښتو فارسي ـ پښتو فرانسوي ـ پښتو کوريايي ـ پښتو لاتيني ـ پښتو ناروېژي ـ پښتو ناروېژي ـ پښتو احمد نجيب بياباني ابراهيمخېل هالنډي ـ پښتو هسپانوي ـ پښتو هنگري ـ پښتو ډنمارکي ـ پښتو پښتو لنډۍ لس زره لنډۍ د پښتو شعرونو خزانه باندنۍ تړنې د قاموسونو رسمي پاڼه سرچينې انټرنټ پاڼې گڼياليزه سيندونه پښتو سيندونه